Diari Oficial de la Generalitat Valenciana


Sumari del DOGV 3676, del 28-01-2000 (2000/445)

Informació pública de la modificació de les Normes Subsidiàries de Los Montesinos, expedient d'homologació, projecte de pla parcial i estudi d'impacte ambiental del sector residencial 2, Ciudad Jardín.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3676

Data del DOGV
:   28-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/445


Organisme emissor
:   Ajuntament de Los Montesinos

Tipus de document
:   Anunci

Informació pública de la modificació de les Normes Subsidiàries de Los Montesinos, expedient d'homologació, projecte de pla parcial i estudi d'impacte ambiental del sector residencial 2, Ciudad Jardín. [2000/M445]
  
El senyor José Manuel Butrón Sánchez, alcalde president de l'Ajuntament de Los Montesinos (Alacant), fa saber, que amb data 17 de gener de 2000, ha dictat la següent resolució:
  
Primer
  
L'Agrupació d'Interés Urbanístic residencial 2 de Los Montesinos ha presentat la modificació de les normes subsidiàries de Los Montesinos, expedient d'homologació, projecte de pla parcial i estudi d'impacte ambiental del sector residencial 2, Ciudad Jardín, a l'empara del que disposa l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística; se sotmet a informació pública pel termini d'un mes, en un diari d'informació general editat a la Comunitat Valenciana i el Diari Oficial de la Generalitat Valenciana. El termini es comptarà a partir de l'última publicació. Durant el termini esmentat podran presentar-se les al·legacions o els documents que s'estimen convenients. L'expedient complet estarà exposat al públic durant el termini esmentat en l'Ajuntament de Los Montesinos.
  
Segon
  
Al mateix temps, s'acorda sotmetre a informació pública la proposta de programa per al desenvolupament de l'actuació integrada mitjançant gestió indirecta i avantprojecte d'obres d'urbanització, alternativa tècnica, de les obres d'urbanització de la unitat d'execució número 2, amb una superfície de 103.433. El PAI es presenta per iniciativa de l'Agrupació d'Interés Urbanístic residencial 2 de Los Montesinos.
  
Durant el termini de 20 dies a partir de l'última publicació d'aquest edicte, s'admetran tant al·legacions com alternatives tècniques a la continguda en el programa i, després de concloure aquest termini, els qui sent o no propietaris dels terrenys, tinguen interés a competir per a ser seleccionats com a adjudicataris del corresponent programa, podran presentar proposicions juridicoeconòmiques durant el termini dels cinc dies següents al venciment dels 20 dies abans esmentat.
  
Les alternatives tècniques es presentaran a la vista, amb la documentació expressada en els apartats A) i B) de l'article 32 de la Llei 6/1994, de la Generalitat Valenciana, acompanyada, si escau, de projectes complementaris. Les proposicions juridicoeconòmiques es presentaran en plica tancada, amb la documentació mencionada en els apartats C) i D) de l'article 32 de la llei esmentada.
  
Els terminis indicats quedaran prorrogats per 20 dies addicionals si durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial i en prestara caució en la quantia reglamentària. La pròrroga es farà constar en l'expedient, s'anunciarà al tauler d'anuncis i es comunicarà als qui, per desconéixer-la, presenten pliques prematurament.
  
L'acte d'obertura de pliques tindrà lloc en la següent data hàbil a la conclusió del termini per a presentar-les, i del desenvolupament i resultats d'aquest s'alçarà acta.